امریکا عالیم‌لری‌نین کشف ائتدیگی اورقان کانسر خسته‌لیگی‌نین بدنده نئجه یاییلماسی‌نین اؤیرنیلمه‌سینده کؤمک اولا‌جاق.
"اینتئرستی‌سیوم" آدی وئریلن اورقان دری‌نین آلتیندا، عینی زاماندا آغجیر، دامارلار و عضله لرین غشالاریندا یئرلشیر و گوج‌لو و چئویک پروتئین‌لر واسطه‌سیله بؤیوک بیر شبکه فورمالاشدیریر. بو اورقان اینسان بدنی‌نین ان بؤیوک اورقانلاریندان‌ بیری اولسا دا، ایندییه کیمی معلوم دئییلدی. اورقانی تاپان عالیم‌لر اونون دیگر اورقان‌لاری ضربه‌دن قوروماق وظیفه‌سینی یئرینه یئتیردیگینی بیلدیریر.
حکیم‌لر اونو کانسر عایید خصوصیت آختارارکن تصادفن آشکارلاییب. ایندییه کیمی ایستیفاده اولونان اصول‌لار بو اورقانین گئج کشف اولونماسینا سبب اولوب.
متخصص‌لر کانسر حجره لرینین بو اورقان واسطه‌سی ایله یاییلدیغینی معین ائدیب. "اینتئرستی‌سیوم" کانسرین اورقانیزمده یاییلماسی اوچون بیر یول رولو اویناییر.
